Na temelju članka 26. stavaka 1. i 2. Zakona o predškolskom odgoju i obrazovanju („Narodne novine” broj 10/97., 107/07 i 94/13.), članka 26., stavka 2., točke i). Statuta Centra za odgoj, obrazovanje i rehabilitaciju Podravsko sunce, KLASA: 012-03/16-01/01, URBROJ: 2137-79-05-16-4, od 1. 4. 2016., KLASA: 012-03/17-01/02, URBROJ: 2137-79-05-17-02, od 12. 4. 2017., Školski odbor Centra za odgoj, obrazovanje i rehabilitaciju Podravsko sunce raspisuje

**NATJEČAJ**

**za slobodno radno mjesto**

**EDUKACIJSKI REHABILITATOR U PREDŠKOLSKOM ODGOJU (M/Ž)**

* 1 izvršitelj/ica na određeno puno radno vrijeme, zamjena

Uvjeti: kandidati trebaju zadovoljavati uvjete za zasnivanje radnog odnosa sukladno općim propisima o radu te posebne uvjete prema člancima 24. i 25. Zakona o predškolskom odgoju i obrazovanju.

U prijavi kandidati su dužni priložiti:

* zamolbu/prijavu
* životopis
* dokaz o stručnoj spremi (preslika diplome)
* dokaz o hrvatskom državljanstvu (preslika osobne iskaznice ili domovnice)
* uvjerenje nadležnog suda da se protiv kandidata ne vodi kazneni postupak (ne starije od 6 mjeseci)
* potvrdu o podacima evidentiranim u matičnoj evidenciji Hrvatskog zavoda za mirovinsko osiguranje odnosno elektronički zapis o radno-pravnom statusu.

Na natječaj se mogu javiti osobe oba spola. Nije potrebno slati originalnu ni ovjerenu dokumentaciju.

Kandidati koji će se u prijavi pozivati na pravo prednosti pri zapošljavanju prema posebnim propisima, dužni su priložiti svu potrebnu dokumentaciju prema posebnom zakonu.

Rok za podnošenje prijave iznosi osam (8) dana od dana objave Natječaja na mrežnim stranicama Hrvatskog zavoda za zapošljavanje. Nepravodobne i nepotpune prijave neće se razmatrati.

Prijave s potrebnom dokumentacijom o ispunjavanju uvjeta dostavljaju se poštom ili osobno, na adresu: Centar za odgoj, obrazovanje i rehabilitaciju Podravsko sunce, Hercegovačka ulica 1, 48000 Koprivnica, s naznakom „Natječaj – edukacijski rehabilitator“.

Kandidati će biti obaviješteni o izboru u zakonom određenom roku. Obavijest o izboru biti će objavljena na mrežnim stranicama COOR Podravsko sunce, [www.podravsko-sunce.hr](http://www.podravsko-sunce.hr).

KLASA: 112-07/18-01/14

URBROJ: 2137-79-05-18-2

Koprivnica, 31. 10. 2018.

PREDSJEDNICA ŠKOLSKOG ODBORA:

Nevenka Fuchs